ai4bharat/Pralekha huggingface dataset:
وزارت اطلاعات ونشریات
جناب اپوروا چندرا ایودھیاکا دورہ کریں گے اور مندرکی تعمیر کے مقام پرکارکنان کے ساتھ بات چیت کریں گے
اطلاعات ونشریات کی وزارت کے سکریٹری جناب اپوروا چندرا جمعرات کو ایودھیا کا دورہ کریں گے ۔ شہرکے اپنے دورے کے دوران ، جناب چندرا، رام مندرکی تعمیر کے مقام کابھی دورہ کریں گے ۔ سکریٹری ، مندرکی تعمیر کے کاموں میں مصروف تعمیری کارکنان اورمزدوروں کے ساتھ بات چیت بھی کریں گے ۔ وہ مقامی لوگوں سے بھی بات چیت کریں گے اوراس پروجیکٹ سے ان پر خاص طورپر اقتصادی اورروزگارکے مواقع کے لحاظ سے پڑنے والے اثرات کے بارے میں بھی گفتگو کریں گے ۔
مندرکی تعمیر کے کام میں ، شری رام جنم بھومی تیرتھ شیترٹرسٹ کی زیرنگرانی ، بہت تیزی سے پیش رفت ہورہی ہے اور5؍اگست 2020کو وزیراعظم جناب نریندرمودی کے بھومی پوجن کے بعد سے تعمیری عمل کا ایک بڑاحصہ مکمل ہوچکاہے ۔
امور داخلہ کی وزارت
کابینہ سکریٹری نے مہاراشٹر، کرناٹک، کیرالا اور گجرات میں سیلاب کی صورتحال پر نظرثانی کی غرض سے این سی ایم سی میٹنگ کی صدارت کی
آئی ایم ڈی پیشن گوئی کے پیش نظر راحت اور بچاؤ کاری آپریشن کا دائرہ وسیع کیا جائے گا
نئی دہلی، 8 اگست 2019، کابینہ سکریٹری جناب پی کے سنہا کی قیادت میں قومی بحران انتظام کمیٹی  کی ایک میٹنگ آج یہاں منعقد ہوئی تاکہ ریاست مہاراشٹر، کرناٹک، کیرالا اور گجرات میں جاری سیلابی صورتحال پر نظرثانی کی جاسکے۔
کابینہ سکریٹری نے موجودہ صورتحال، اس سے نمٹنے کے لئے کمر بستگی، راحت اور بچاؤ کاری آپریشنوں کی تازہ ترین جانکاری حاصل کی اور اپنی جانب سے ہدایت جاری کرتےہوئے فوری امداد بہم رسانی کا حکم دیا۔ تاکہ موجودہ بحران سے نمٹنے کے لئے ان ریاستوں کو درکار امداد بہم پہنچائی جاسکے۔
اب تک این ڈی آر ایف کی 55 ٹیمیں ان ریاستوں میں تعینات کی جاچکی ہیں اور امید کی جاتی ہے کہ مزید 19 ٹیمیں آج رات سے کل صبح تک متاثرہ علاقوں میں تعینات کردی جائیں گی۔ بری فوج کی 16 ٹکڑیاں، بحریہ اور ساحلی محافظ دستے کی 30بچاؤ ٹیمیں ہیلی کاپٹروں، طیاروں اور کشتیوں کے ساتھ سیلاب سے نمٹنے کےعمل میں لگائی گئی ہیں۔ اضافی کشتیاں بھی مہاراشٹر اور کرناٹک میں لگائی جارہی ہیں۔
آئی ایم ڈی نے کہا ہے کہ ان ریاستوں میں گزشتہ چند دنوں کے دوران زبردست بارش ہوئی ہے۔ ساتھ ہی اس نے یہ پیشن گوئی بھی کی ہے کہ آئندہ دو دنوں میں گجرات، مہاراشٹر اور ساحلی کرناٹک کے علاقوں میں مزید بارش ہوسکتی ہے۔
متاثرہ ریاستوں کو ریاستی تباہ کاری رد عمل فنڈ سے ضروری پیشگی رقم جاری کرنے کی ہدایت دی گئی ہے۔ متعلقہ ایجنسیوں کو بھی مشورہ دیا گیا ہے کہ وہ فصل بیمہ دعوؤں سے متعلق کام کو نمٹانے کے لئے فوری طور پر کارروائی شروع کریں۔
وزارت داخلہ، دفاع، آبی وسائل کے سینئر افسران سمیت این ڈی آر ایف، این ڈی ایم اے اور مرکزی آبی کمیشن کے افسران نے میٹنگ میں شرکت کی۔ ریاستی حکومتوں کے چیف سکریٹری حضرات اور دیگر سینئر افسران نے بھی ویڈیو کانفرنسنگ کے توسط سے میٹنگ میں حصہ لیا۔
۔۔۔۔۔۔۔۔۔۔۔
م ن۔ن ا۔
U- 3651
(Visitor Counter : 35
ریلوے کی وزارت
انڈین ریلوے نے اگست 2021،میں مال برداری اور کمائی کے لحاظ سےمال برداری کا سب سے زیادہ کرایہ درج کیا
انڈین ریلوے کی مال برداری 110.55ملین ٹن تھی جو اگست 2020کے مقابلے میں 16.87 فیصد زیادہ ہے
انڈین ریلوے نے مال برداری سے 10886.20کروڑ روپے کمائے، جو اگست 2020 کے مقابلے میں 20.16فیصد زیادہ ہیں
کووڈچیلنجز کے باوجود ،انڈین ریلوے نے اگست 2021 کے دوران مال ڈھلائی اور آمدنی کے لحاظ سے مال برداری کے اعدادوشمار میں اعلی رفتار کو برقرار رکھا ہے۔اسی مدت کے دوران اگست 2021کے دوران انڈین ریلوے کی مال برداری 110.55ملین ٹن تھی جو اگست 2020 کے مقابلے میں 16.87فیصد زیادہ ہے۔انڈین ریلوے نے اگست 2021 کے دوران مال برداری سے 10886.20کروڑ روپے کی آمدنی کی ہے ، جو اگست 2020 کے مقابلے میں 20.16فیصد زیادہ ہے۔
اگست 2021 کے دوران نقل و حمل کی جانے والی اہم اشیا میں 47.94ملین ٹن کوئلہ،13.53ملین ٹن خام لوہا،5.77 ملین ٹن پِگ آئرن اور فنشڈ اسٹیل ،6.88ملین ٹن اناج ،4.16ملین ٹن فرٹیلائزرس،3.60ملین ٹن معدنی تیل ،6.3ملین ٹن سیمنٹاور 4.51ملین ٹن کلینکر شامل ہے۔
ریلوے فریٹ کی نقل و حرکت کو بہت پرکشش بنانے کےلئے انڈین ریلوے میں متعدد رعایتیں /چھوٹ بھی دی جارہی ہیں۔موجودہ نیٹ ورک میں مال بردار ٹرینوں کی رفتار بڑھا دی گئی ہے۔مال بردار ٹرینوں کی رفتار میں بہتری تمام اسٹیک ہولڈرز کے اخراجات کی بچت کا باعث بنتی ہے۔گزشتہ 19ماہ کے دوران مال بردار ٹرینوں کی رفتار دگنی ہوگئی ہے۔
کووڈ19کا استعمال انڈین ریلوے نے ہر طرح کی کارگزاری اور کارکردگی کو بہتر بنانے کےلئے کیا ہے۔
ش ح ۔ا م۔
U:8545
(Visitor Counter : 131
بہت چھوٹی، چھوٹی اور درمیانی صنعتوں کی وزارت
کھادی ماسک کی مقبولیت میں اضافہ، کے وی آئی سی کو ریڈکراس سوسائٹی سے 10.5 لاکھ فیس ماسک کا پھر آرڈر ملا
نئی دلی، یکم ستمبر، کھادی ایند ولیج انڈسٹریز کمیشن ، کو انڈین ریڈ کراس سوسائٹی ، سے اعلیٰ درجے کے 10.5 لاکھ فیس ماسک فراہم کرنے کا آرڈر ملا ہے۔ یہ آرڈر نہ صرف دوبارہ ملا ہے، بلکہ اب تک کا سب سے بڑا آرڈر ہے۔ نئی خریداری کا یہ آرڈرپچھلی خریداری سے ایک ماہ سے بھی کم وقفے میں موصول ہوا ہے۔ سابقہ آرڈر 1.80لاکھ فیس ماسک کا تھا۔ کے وائی سی اس میں سے 1.60لاکھ فیس ماسک سوسائٹی کو سپلائی کر چکا ہے۔
خریداری کا 3.30کروڑ روپے کا یہ نیا آرڈر حال ہی میں ملا ہے اور سپلائی اسی ہفتے شروع ہو جائے گی۔ کے وی آئی سی پہلے آرڈر کی سپلائی 2دنوں میں مکمل کر دے گا۔ یہ فیس ماسک ویسے ہی ہوں گے، جیسے پہلے آرڈر میں سپلائی کئے گئے تھے۔ انڈین ریڈ کراس سوسائٹی کی طرف سے یہ نیا آرڈرکے وی آئی سی کے شاندار معیار اور بروقت سپلائی کا نتیجہ ہے۔
بہت چھوٹی، چھوٹی اور درمیانی صنعتوں کی وزارت کے مرکزی وزیر جناب نتن گڈکری نے ماسک تیار کر کے ملک میں پائیدار روزگار سامنے لانے میں کے وی آئی سی کی کوششوں کی ستائش کی ہے۔ انہوں نے کہا کہ کورونا جیسی بیماری کیخلاف انتہائی مؤثر تحفظ بننے کے ساتھ ساتھ فیس ماسک کی پیدوار نے کاریگروں کے لئے روزگار کا بڑے پیمانے پر موقع پیدا کیا ہے۔
مذکورہ آرڈر نے مقامی پیداوار کو بڑے پیمانے پر آگے بڑھایا ہے اور اس سے کھادی کارکنوں کیلئے تقریبا 50،000اضافی ایام کار پیدا ہوں گے۔ مذکورہ آرڈر پورا کرنے کیلئے ایک لاکھ میٹر سے زیادہ گھریلو صنعت کے کھادی کپڑے کی ضرورت ہوگی۔ یہ سپلائی مختلف ریاستوں کے مختلف کھادی ادارے کریں گے۔ اس سے کتائی اور بُنائی کی سرگرمیاں میں اضافہ ہوگا۔ نتیجے میں کاریگروں کیلئے روزگار بڑھیں گے۔
کے وی آئی سی کے چیئرمین جناب ونے کمار سکسینہ نے انڈین ریڈ کراس سوسائٹی کی طرف سے نئی خریداری کا خیر مقدم کرتے ہوئے کہا کہ چرخہ اقتصادی آزادی کا آلہ ہے، ایسے مشکل وقت میں ایسا بڑا آرڈر اس بات کو یقینی بنائے گا کہ کتائی اور بنائی کا سلسلہ جاری رہے گا اور اس سے ہمارے کھادی کارکنوں کی زندگی میں اقتصادی استحکام آئے گا۔
واضح رہے کہ یہ کھادی ماسک کی سپلائی کا اب تک کا سب سے بڑا آرڈر ہے، جو کے وی آئی سی کو دستیاب ہوا ہے۔قبل ازیں جموں و کشمیر کی حکومت نے لاک ڈاؤن کے دوران 7 لاکھ ماسک کی خریداری کی تھی۔ کے وی آئی سی کو راشٹر پتی بھون ، وزیراعظم کے دفتر، مرکزی وزارتوں سے دوبارہ آرڈر ملے ہیں ۔ اس کے علاوہ کے وی آئی سی کے ای پورٹل کے ذریعے عام لوگوں سے بھی اسے آرڈر دستیاب ہوئے ہیں۔
انڈین ریڈ کراس سوسائٹی کے ماسک صد فیصد ہاتھ سے تیار کئے ہوئے سوتی کپڑے کے ہوتے ہیں، جنہیں دوہرا کر کے تیار کیاجاتاہے اور ان کا رنگ بھورا ہوتا، جبکہ پائپنگ کا رنگ سرخ ہوتا ہے۔ کے وی آئی سی نے خاص طورپر انڈین ریڈکراس سوسائٹی کیلئے دوہری تہہ والے یہ سوتی کپڑے کے ماسک تیار کئے ہیں۔ نمونہ ریڈکراس نے ہی فراہم کیا تھا۔ اس ماسک پر بائیں جانب آئی آر سی ایس کا لوگو ہوتا ہے اور دائیں جانب کھادی انڈیا کا ٹیگ لگا ہوتاہے۔دیگر کھادی فیس ماسکوں کی طرح آئی آر سی ایس کیلئے تیار کردہ یہ ماسک بھی دھو کر دوبارہ استعمال کئے جا سکتے ہیں۔جلد کیلئے مناسب ہے اور اسے ضائع کیا جا سکتا ہے۔
ماحولیات، جنگلات اور موسمیاتی تبدیلی کی وزارت
ماحولیات، جنگلات اور آب و ہوا میں تبدیلی کی وزارت کے ذریعہ نشانزدایک بار استعمال ہونے والی پلاسٹک  اشیاء کے خاتمے کے لیے ریاستی حکومتوں اور میونسپل کمشنروں کے ساتھ میٹنگ منعقد کی گئی
سبھی فریقوں کے ذریعہ موثر شراکت داری اور ٹھوس کارروائی کے ذریعہ سے ہی اس پابندی کی کامیابی ممکن
دس لاکھ سے زیادہ آبادی والے شہروں/ شہری گروپوں میں ہوا کے معیار کے بندوبست کے بارے میں تبادلہ خیال
ایک بار استعمال ہونے والی پلاسٹک  اشیا کے کے خاتمے کے ساتھ ساتھ ہوا کے معیار کے بندوبست کے سلسلے میں دس لاکھ سے زیادہ آبادی والے شہروں  / شہری گروپوں  کے ساتھ ایک میٹنگ منعقد کی گئی۔اس میٹنگ میں مختلف میونسپل کارپوریشنوں کے کمشنروں اور ریاستی حکومتوں کے ماحولیات، شہری ترقی اور لوکل سیلف گورنمنٹ  محکموں اور آلودگی پر قابو پانے والے ریاستی بورڈوں  کے سینئر افسران نے شرکت کی۔
اس میٹنگ کے دوران میونسپل کارپوریشنوں کے کمشنروں کونشانزد ایک بار استعمال ہونے والی پلاسٹک  اشیاء پر پابندی کے بارے میں بتایا گیا۔ یہ پابندیاں یکم جولائی 2022 سے نافذ ہوں گی۔ میٹنگ میں بتایا گیا کہ نوٹیفکیشن 12 اگست 2021 کو شائع کیا گیا تھا۔ میونسپل کمشنرز سے درخواست کی گئی کہ وہ اپنے دائرہ اختیار میں اس پابندی کو نافذ کرنے کی کوششوں کے سلسلے میں اپنی ٹیموں کی قیادت کریں۔ ان سے یہ بھی اپیل کی گئی کہ وہ تاجروں، ڈسٹری بیوٹرز، خوردہ فروشوں کے ساتھ ساتھ صارفین سمیت سبھی فریقوں کو ممنوعہ ایک بار استعمال ہونے والی پلاسٹک  اشیاء کے متبادل کو اپنانے میں مدد کریں۔
اس حقیقت کو واضح کیا گیا ہے کہ سبھی فریقوں کے ذریعہ موثر شراکت داری اور ٹھوس کارروائی سے ہی اس پابندی کی کامیابی ممکن ہوگی۔
میونسپل کارپوریشنوں کے کمشنروں نے اس پابندی کے موثر نفاذ کو یقینی بنانے اور ممنوعہ ایک بار استعمال ہونے والی پلاسٹک  اشیاء کے متبادل کو اپنانے کے لئے سبھی فریقوں کے ساتھ تعمیری رابطے کی یقین دہانی کرائی۔
جل شکتی وزارت
گنگا اور جمنا کی بازبحالی
نئی دہلی، 29 نومبر 2021:
نمامی گنگے پروگرام کے تحت، دریائے گنگا کی صفائی ستھرائی اور بازبحالی کے لیے مختلف پہل قدمیاں کی گئیں جن میں آلودگی کم کرنے سے متعلق سرگرمیاں بھی شامل ہیں۔آلودگی کو کم کرنےسے متعلق سرگرمیاں انجام دیتے ہوئے، دریائے گنگا کے کنارے 97 قصبات کی نشاندہی کی گئی، جن کے لیے گندے پانی کو لائق استعمال بنانے کے پروجیکٹوں کی منظوری دی گئی ہے اور انہیں تعمیر کیا جا رہا ہے۔
گنگا کے کنارے آباد 97 قصبوں سے تقریباً 3000 ایم ایل ڈی گندا پانی نکلتا ہے جس کے مقابلے میں 2279 ایم ایل ڈی سیویج جنریشن ٹریٹمنٹ کی صلاحیت پہلے سے ہی نصب ہے اور مزید 1062 ایم ایل ڈی ایس ٹی پی صلاحیت کو منطوری دی جا چکی ہے ، اور یہ تکمیل کے مختلف مراحل میں ہے۔ اس کے علاوہ، بایو ری میڈی ایشن کے ذریعہ نالوں کے ان سیٹو ٹریٹمنٹ اور فیکل سلج مینجمنٹ جیسے دیگر اقدامات بھی کیے گئے ہیں۔
حکومت نے جمنا، سون ، رام گنگا، گومتی، گھاگرا، گندک، کوسی اور دامودر ، جیسی آٹھ بڑی معاون ندیوں کی بازبحالی کے لیے بھی کام شروع کیا ہے۔ ان معاون ندیوں میں آلودگی کو کم کرنے کے لیے کیے گئے اقدامات درج ذیل ہیں:
|
|
نمبر شمار
|
|
معاون ندی کا نامٍ
|
|
پروجیکٹوں کی تعداد
|
|
ایس ٹی پی صلاحیت 
|
|
1
|
|
جمنا
|
|
22
|
|
1896.07
|
|
2
|
|
سون
|
|
1
|
|
21.00
|
|
3
|
|
رام گنگا
|
|
3
|
|
146.00
|
|
4
|
|
گومتی
|
|
3
|
|
129.00
|
|
5
|
|
گھاگرا
|
|
1
|
|
32.00
|
|
6
|
|
گندک
|
|
1
|
|
22.00
|
|
7
|
|
کوسی
|
|
1
|
|
9.00
|
|
8
|
|
دامودر
|
|
4
|
|
240.00
|
|
|
|
میزان
|
|
36
|
|
2495.07
حکومت ہند دریائے گنگا بازبحالی پروگرام کے نفاذ کے سلسلے میں گنگاکی صفائی ستھرائی کے قومی مشن  کے لیے فنڈس جاری کرتی ہے۔ بعد ازاں، اس پروجیکٹ کے نفاذ کے لیے این ایم سی جی کے ذریعہ فنڈس جاری کیے جاتے ہیں۔ این ایم سی جی کے ذریعہ ریاستوں/نفاذکاری ایجنسیوں کو مالی برس 2011۔12 سے 31 مارچ 2021 تک 10555.90 کروڑ روپئے کے بقدر رقم جاری کی گئی۔
یہ معلومات جل شکتی کے وزیر مملکت جناب وشویشور ٹوڈو کے ذریعہ آج راجیہ سبھا میں ایک تحریری جواب کے تحت فراہم کرائی گئی۔
ش ح۔اب ن ۔ م ف
U. NO. 13461
(Visitor Counter : 145
جدید اور قابل تجدید توانائی کی وزارت
حکومت ہند نے کونارک سوریہ مندر اور کونارک شہر کے سو فی صد سولر ائزیشن اسکیم کا آغاز کیا
10 میگاواٹ گرڈ کنیکٹیڈ شمسی اسکیم اور شمسی درخت ، شمسی پینے کاپانی، کیوسک وغیرہ جیسی مختلف سولر آف گرڈ ایپلیکشنز پر غور وخوض
نئی دہلی،20مئی 2020/ جدید او ر قابل تجدید توانائی کی وزارت نے اڈیشہ میں کونارک سوریہ مندر اور کونارک شہر کے سو فی صد سولرائزیشن کی ذمہ داری لینے کا فیصلہ کیا ہے۔ اس اسکیم کے بارے میں معلومات فراہم کرتے ہوئے بجلی، نئی اور قابل تجدید توانائی کے وزیر مملکت  جناب آر کے سنگھ نے بتایا کہ حکومت ہند نے توانائی کے جدید استعمال اور قدیم سوریہ مندر کے درمیان تال میل کے پیغام کو ظاہر کرنے اور شمسی توانائی کی اہمیت کی حوصلہ افزائی کرنے کے لئے اڈیشہ میں تاریخی کونارک سوریہ مندر کو سوریہ نگری  کے طو ر پر فروغ دینے کے وزیراعظم کے ویژن کو آگے لے جانے کے مقصد کے ساتھ اس اسکیم کا آغاز کیا ہے۔
اس اسکیم کے تحت حکومت ہند کی جانب سے نئی او رقابل تجدید توانائی وزارت کے توسط سے تقریباً 25 کروڑ روپے کے تعاون سمیت 100 فی صد مرکزی مالی تعاون  کے ساتھ 10 میگاواٹ گرڈ کنیکٹیڈ سولر اسکیم اور شمسی درخت، شمسی پینے کے پانی کیوسک جیسے مختلف سولر آف گرڈ ایپلیکشنز بیٹری اسٹوریج سمیت آف گرڈ سلولر پلانٹس کا قیام وغیرہ پر غوروخوض کیا گیا ہے۔ اس اسکیم کا نفاذ اڈیشہ قابل تجدید توانائی کے فروغ کی ایجنسی  کے ذریعہ کیا جائے گا۔
یہ اسکیم شمسی توانائی کے ساتھ کو نارک شہر کی بجلی سے متعلق ضرورتوں کو پورا کرے گی۔
کابینہ
کابینہ نےبھارت اور مراقش کے درمیان تعلیمی لیاقت کو باہمی طور پر تسلیم کرنے میں سہولت کے لئے مفاہمت نامے کومنظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے تعلیمی لیاقت کو باہمی طور پر تسلیم کرنے میں سہولت کے لئے بھارت اور مراقش کے درمیان ایک مفاہمت نامے کو بعد از دستخط منظوری دے دی ہے۔ اس مفاہمت نامے پر 22 جنوری 2019 کو دستخط کئے گئے تھے۔
فوائد:
اس مفاہمت نامے سے بھارت اور مراقش کے درمیان تعلیم اور انسانی وسائل کے فروغ کے شعبے میں تعاون میں اضافہ ہوگا اور یہ زیادہ مستحکم ہوگا۔ اس مفاہمت نامے کے ذریعے تعلیم کے شعبے میں اشتراک سے تجربات میں ساجھیداری کی جاسکے گی ، جس سے مختلف مخصوص گروپوں کی ضروریات کو پورا کرنے کے پلیٹ فارم میں بہتری آئے گی۔ اس کے علاوہ امید ہے کہ اشتراک کے ذریعے اسٹڈی ان انڈیا پروگرام کے تحت بھارت میں مراقشی طلباء کی آمد میں اضافہ ہو گا۔
۔۔۔۔۔۔۔۔۔۔۔۔۔۔۔۔

U-1117
(Visitor Counter : 46
صدر جمہوریہ کا سکریٹریٹ
صدر جمہوریہ ہند28 فروری سے 2 مارچ تک جھارکھنڈ اور چھتیس گڑھ کا دورہ کریں گے
نئی دہلی ،27؍فروری، صدر جمہوریہ ہند جناب رام ناتھ کووند 28 فروری سے 2 مارچ 2020 تک جھارکھنڈ اور چھتیس گڑھ کا دورہ کریں گے۔
28فروری 2020 کو صدر جمہوریہ رانچی میں سینٹرل یونیورسٹی آف جھارکھنڈ کے پہلے تقسیم اسناد کے جلسے سے خطاب کریں گے۔
29فروری 2020 کو صدر جمہوریہ جھارکھنڈ کے گُملا میں وکاس بھارتی، بشنو پور کا دورہ کریں گے۔
دو مارچ 2020 کو صدر جمہوریہ چھتیس گڑھ کے بلاس پور میں گورو گھاسی داس یونیورسٹی میں تقسیم اسناد کے جلسے سے خطاب کریں گے۔
کیمیکلز اور فرٹیلائزر کی وزارت
سِندری، گورکھپورم برونی میں فرٹیلائزر پروجیکٹوں کو نئی زندگی بخشنے کے مقصد سے ہندوستان اُروَرک اینڈ رسائن لیمیٹیڈ  کو 1557.82 کروڑ روپے کا بغیر سود کا قرض فراہم کرانے کے لئے فرٹیلائزر کے محکمے اور ہندوستان ارورک اینڈ رسائن لمیٹیڈ کے درمیان قرض کا ایک معاہدہ ہوا
نئی دہلی، 8 ستمبر 2020، سِندری، گورکھپورم اور برونی میں فرٹیلائزر پروجیکٹوں کو نئی زندگی بخشنے کے مقصد سے ہندوستان اُروَرک اینڈ رسائن لیمیٹیڈ  کو 1557.82 کروڑ روپے کا بغیر سود کا قرض فراہم کرانے کے لئے فرٹیلائزر کے محکمے اور ہندوستان ارورک اینڈ رسائن لمیٹیڈ کے درمیان آج  کویہاں قرض کا ایک معاہدہ ہوا۔ یہ معاہدہ کیمیکلز اور فرٹیلائزر ز کے وزیر ڈی وی سندانند گوڑا، سکریٹری ، ایڈیشنل سکریٹری  اور ہندوستان ارورک اینڈ رسائن لمیٹیڈ کے منیجنگ ڈائرکٹر ک موجودگی میں تحریر کیا گیا۔
بلا سودی قرض کے معاہدے پر فرٹیلائزرز کے محکمے کی جانب سے ڈائرکٹر جناب نرنجن لال نے اور ایچ یو آر ایل کی جانب سے ایم ڈی جناب ارون کمار گپتا نے دستخط کئے۔
حکومت ہند نے ایچ یو آر ایل کے لئے 1557.82 کروڑ روپے  کے بلا سودی قرض کی منظوری دی ہے۔ بغیر سود کا یہ قرض 23۔2022 سے شروع ہونے والے 8 برسوں میں ادا کیا جائے گا۔
اس موقع پر خطاب کرتے ہوئے کیمیکلز اور فرٹیلائزر ز کے وزیر جناب ڈی وی سدانند گوڑا نے کہا کہ ایچ یو آر ایل کی تین اکائیوں کو بلا سودی قرض کی منظوری یوریا کی گھریلو پروڈکشن میں اضافہ کرنے اور بھارت میں کسانوں کی یوریا کی ضرورتوں کو پورا کرنے کے لئے درآمدات پر انحصار کو کم کرنے کے وزیراعظم جناب نریندر مودی کے وژن کی تکمیل کے لئے دی گئی ہے ۔ انہوں نے کہا کہ بلا سودی قرض جاری کئے جانے سے گورکھپور، نرونی اور سندری میں واقع ایچ یو آر ایل کے تین پلانٹوں کو سال 22021 تک نیم کوٹیڈ یوریا کا کمرشیل پروڈکشن کرنے میں مدد ملے گی۔ انہوں نے کہا کہ کووڈ۔ 19 بحران کے باعث پروجیکٹوں کو درپیش مختلف رکاوٹوں کے باوجود گورکھپور، سندری اور برونی پلانٹوں کے کام کاج کی رفتار 80.3 فیصد، 74.2 فیصد اور 72.8 فیصد رہی ہے جو کہ اطمینان بخش ہے۔ پلانٹ کے کامیابی کے ساتھ شروع ہونے پر ملک کے پروڈکشن میں 38.1 ایل ایم ٹی نیم کوٹیڈ یوریا کا اضافہ ہوگا اور اس سے یوریا کی برآمدات پر انحصار کم ہوگا۔ اس سے حکومت ہند کی ’آتم نربھر بھارت مہم‘ میں بھی مدد ملے گی اور براہ راست اور بالواسطہ روزگار پیدا ہوگا۔
سی سی ای اے نے 13 جولائی 2016 کو منعقدہ اپنی میٹنگ میں ایف سی آئی ایل کی گورکھپور اور سندری یونٹوں اور ایچ ایف سی ایل کی برونی یونٹ کے نامزد پی ایس یو کے جوائنٹ ونچر کی تشیل کرتے ہوئے نامزدگی کی بنیاد پر احیا کی منظوری دی تھی۔ اس کے مطابق ہندوستان ارورک اینڈ رسان لمیٹیڈ  کے طور پر ایک جوائنٹ ونچر کمپنی قائم کی گئی ۔ اس کمپنی نے نیشنل تھرمل پاور کارپوریشن لمیٹیڈ  ، انڈین آئل کارپوریشن لمیٹیڈ  اور کول انڈیا لمیٹیڈ  میں سے ہر ایک کی اکوٹی 29.67 ہے جبکہ فرٹیلائزر کارپوریشن آف انڈیا لمیٹیڈ  کی حصے داری 10.99 فیصد ہے۔ ایچ یو آر ایل گورکھپور، سندری اور برونی میں گیس پر مبنی یوریا مینوفیکچرنگ یونٹیں قائم کررہی ہے۔ ان میں سے ہر ایک پلانٹ کی صلاحیت 12.7 ایل ایم ٹی سالانہ ہے۔
۔۔۔۔۔۔۔۔۔۔۔
م ن۔ ا گ۔ن ا۔
U-5197
(Visitor Counter : 81
وزارت خزانہ
بھارت نے عالمی بینک کے ساتھ ‘‘سب کی شمولیت والے پروجیکٹ کے لیے بھارت میں جدت طرازی کیجئے’’ کے لیے 125 ملین امریکی ڈالر کے قرض معاہدے پر دستخط کیے
نئی دہلی۔25اپریل؛ ‘‘سب کی شمولیت والے پروجیکٹ کے لیے بھارت میں جدت طرازی کیجئے’’ کے لیے نئی دلی میں 24 اپریل 2018 کو نئی دلی میں عالمی بینک کے ساتھ 125امریکی ڈالر  کے آئی بی آر ڈی قرض کے لیے ایک معاہدے پر دستخط کیے گئے۔ قرض معاہدے پر دستخط حکومت ہند کی طرف سے اقتصادی امور کے محکمے کے جوائنٹ سکریٹری جناب سمیر کمار کھرے اور عالمی بینک کی طرف سے عالمی بینک کے بھارتی امور کے عبوری کنٹری ڈائرکٹر جناب ہشام ابدو نے کیے۔
اس پروجیکٹ کےمقاصد یہ ہیں کہ ملک میں کی جانے والی جدت طرازی کو فروغ دینا اور سب کی شمولیت والی ترقی کے لیے حفظان صحت سے متعلق نت نئی اور مناسب خرچ والی چیزیں تیار کرنے کے مقصد سے اہم ہنر مندی اور بنیادی ڈھانچے کے پائے جانے والے فرق کو ختم کرکے تجارتی عمل میں تیزی لانا ہے۔ اس پروجیکٹ سے سرکاری، پرائیوٹ اور تعلیمی اداروں کے گروپ کو مدد ملے گی کہ وہ مارکیٹ کی بنیادی ناکامیوں پر غلبہ حاصل کرلے، جس کی وجہ سے اختراعی انداز کی ایک بائیو فارماسیوٹیکل اور طبی آلات کی صنعت کی ترقی میں رکاوٹ آرہی ہے۔
وزارات ثقافت
ٹوکیواولمپکس کیلئے کوالیفائی کرنے والی پہلی بھارتی خاتون تلوار باز بھوانی دیوی کی تلوار وزیراعظم نریندر مودی کو ملے تحفوں اور میمنٹوز کی ای-نیلامی میں شامل
نیلامی سے ملنے والی رقم نمامی گنگے کوش کیلئے دی جائے گی
بھوانی دیوی کے لئے یہ ایک یادگاری دِن تھا، جب وہ ٹوکیو اولمپکس میں کوالیفائی کرنے والی پہلی بھارتی خاتون تلوار باز بنیں۔ انہوں نے ٹوکیو اولمپکس میں اپنا پہلا میچ جیت کر ایک تاریخ رقم کی ہے۔ اپنے آپ میں ان کے لئے یہ ایک زبردست حصولیابی تھی، کیونکہ کسی بھی بھارتی تلوارباز اُس سطح تک نہیں پہنچ پایا تھا۔ حالانکہ وہ اگلے ہی میچ میں تمغے کی دوڑ سے باہر ہو گئی تھیں، لیکن یہ ہندوستان کی امیدوں اور امنگوں کو اوپر اٹھانے کے لئے کافی تھا۔
تمل ناڈو سے تعلق رکھنے والی بھوانی دیوی کا پہلا نام چڈل وادا آنند سندر رمن بھوانی دیوی ہے۔انہوں نے 2003 میں اپنے کھیل کریئر کا آغاز کیا تھا، لیکن انہیں تلوار بازی میں کوئی دلچسپی نہیں تھی۔ تاہم تلوار بازی کیلئے بھوانی دیوی کے انتخاب کے پیچھے ایک بہت ہی دلچسپ کہانی ہے، جب انہوں نے اسکول میں ہونے والے کھیل کود مقابلوں میں حصہ لینے کا فیصلہ کیا، تو انہیں اس بات کا علم ہوا کہ ہر کلاس سے صرف 6 بچے ہی کھیلوں کیلئے منتخب کئے جائیں گے۔ اِسی دوران بھوانی دیوی سامنے آئیں تبھی بچوں کو تمام کھیلوں میں منتخب کر لیا گیا۔ قسمت کا کھیل دیکھئے کہ کسی بھی بچے نے تلواربازی کیلئے اپنا نام درج نہیں کرایا، تبھی بھوانی دیوی نے اس نئے کھیل میں خود کا نام درج کرایا اور تربیت حاصل کرنا شروع کر دی اور باقی تاریخ نے سب کچھ ثابت کر دیا۔
بھوانی دیوی تلواربازی میں 8 بار قومی چمپئن بنیں۔ بھوانی ، جنہوں نے اولمپکس میں اپنا میچ جیت کر تاریخ رقم کی تھی، اُن ایتھلیٹ میں شامل تھیں، جن کی وزیراعظم جناب نریندر مودی کی طرف سے عزت افزائی کی گئی۔ اس موقع پر بھوانی نے وزیراعظم کو وہی تلوار تحفے میں پیش کیں۔ وہی تاریخی تلوار جو اس وقت ملک کے لئے فخر کی بات ہے، آپ کی بھی ہو سکتی ہے اور آپ اس سے محظوظ ہو سکتے ہیں ۔ یہ تلوار تحفوں اور میمنٹوز کی ای-نیلامی میں شامل کی گئی ہے، جسے وزیراعظم نریندر مودی کی جانب سے حاصل کی گئی ہے۔ اگر آپ اس تلوار کو اپنانا چاہتے ہیں، تو 17 ستمبر سے 7 اکتوبر 2021 تک pmmementos.gov.in/ میں ای –نیلامی میں شریک ہو سکتے ہیں۔
اس سے پہلے بھی وزیراعظم نریندر مودی کی جانب سے حاصل کئے گئے تحفوں کی نیلامی کی گئی ہے۔ پچھلی بار اس طرح کی ایک نیلامی 2019 میں کی گئی تھی، اس نیلامی میں حکومت نے 15.13 کروڑ روپے کمائے تھے۔ وزیراعظم جناب نریندر مودی کی قیادت میں پوری رقم نمامی گنگے کوش میں جمع کرا دی گئی تھی تاکہ گنگا کو صاف ستھرا بنایا جا سکے۔ اس مرتبہ بھی نیلامی سے حاصل ہونے والی رقم نمامی گنگے کوش میں جائے گی۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال-480 واں دن
بھارت میں کووڈ-19 ٹیکہ کاری کی مجموعی تعداد 190.65 کروڑ سے زیادہ ہوگئی ہے
آج شام 7 بجے تک 12 لاکھ سے زیادہ ٹیکے لگائے گئے
بھارت میں آج کووڈ-19 سے بچاؤ کے لئے مجموعی طور پر ٹیکہ کاری کی تعداد 190.65 کروڑ سے زیادہ  ہوگئی ہے۔آج شام 7 بجے تک 12 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے،جنہیں آبادی کے ترجیحی گروپوں کی بنیاد پرتقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10405912
|
|
دوسری خوراک
|
|
10026104
|
|
احتیاطی خوراک
|
|
4963198
|
|
صف اوّل کے کارکنان
|
|
پہلی خوراک
|
|
18417153
|
|
دوسری خوراک
|
|
17558647
|
|
احتیاطی خوراک
|
|
8024258
|
|
12 -14 سال کی عمر گروپ
|
|
پہلی خوراک
|
|
30880463
|
|
|
|
دوسری خوراک
|
|
10619800
|
|
15 تا 18 سال کی عمر کے افراد
|
|
پہلی خوراک
|
|
58807044
|
|
|
|
دوسری خوراک
|
|
43426174
|
|
18سے 44 سال کی عمر کے افراد
|
|
پہلی خوراک
|
|
556351829
|
|
دوسری خوراک
|
|
482874579
|
|
احتیاطی خوراک
|
|
317035
|
|
45 تا59 سال کی عمر کے افراد
|
|
پہلی خوراک
|
|
203079287
|
|
دوسری خوراک
|
|
189183809
|
|
احتیاطی خوراک
|
|
861126
|
|
60 سال کی عمر کے افراد
|
|
پہلی خوراک
|
|
126979565
|
|
دوسری خوراک
|
|
117901681
|
|
احتیاطی خوراک
|
|
15874221
|
|
مجموعی طور پر دی گئی پہلی خوراک
|
|
1004921253
|
|
مجموعی طور پر دی گئی دوسری خوراک
|
|
871590794
|
|
احتیاطی خوراک
|
|
30039838
|
|
میزان
|
|
1906551885
ٹیکہ کاری مہم کی آج کی حصولیابیاں آبادی کے ترجیحی گروپوں کی بنیاد پر تقسیم کی گئی ہیں، جو درج ذیل ہیں:
|
|
مورخہ: 10مئی 2022 
|
|
طبی کارکنان
|
|
پہلی خوراک
|
|
31
|
|
دوسری خوراک
|
|
496
|
|
احتیاطی خوراک
|
|
12023
|
|
صف اوّل کے کارکنان
|
|
پہلی خوراک
|
|
105
|
|
دوسری خوراک
|
|
1219
|
|
احتیاطی خوراک
|
|
31741
|
|
12 -14 سال کی عمر گروپ
|
|
پہلی خوراک
|
|
161938
|
||
|
دوسری خوراک
|
|
339850
|
|
15 تا 18 سال کی عمر کے افراد
|
|
پہلی خوراک
|
|
28159
|
|
|
|
دوسری خوراک
|
|
87598
|
|
18سے 44 سال کی عمر کے افراد
|
|
پہلی خوراک
|
|
36305
|
|
دوسری خوراک
|
|
330081
|
|
احتیاطی خوراک
|
|
13805
|
|
45 تا59 سال کی عمر کے افراد
|
|
پہلی خوراک
|
|
8535
|
|
دوسری خوراک
|
|
78147
|
|
احتیاطی خوراک
|
|
24671
|
|
60 سال کی عمر کے افراد
|
|
پہلی خوراک
|
|
5242
|
|
دوسری خوراک
|
|
51296
|
|
احتیاطی خوراک
|
|
84463
|
|
مجموعی طور پر دی گئی پہلی خوراک
|
|
240315
|
|
مجموعی طور پر دی گئی دوسری خوراک
|
|
888687
|
|
احتیاطی خوراک
|
|
166703
|
|
میزان
|
|
1295705
ٹیکہ کاری کا عمل ملک بھر میں کمزور ترین افراد کو کووڈ -19وباء کے اثرات سے محفوظ رکھنے کےلئے ایک وسیلہ ہے اور جس کا اعلیٰ ترین سطح پر مسلسل جائزہ لیا جاتا ہے اور نگرانی کی جاتی ہے۔
صدر جمہوریہ کا سکریٹریٹ
صدر جمہوریہ نے ڈاکٹر بی آر امبیڈکر کے یوم پیدائش پر مبارکباد پیش کی
صدر جمہوریہ محترمہ دروپدی مرمو نے ڈاکٹر بی آر امبیڈکر کے یوم پیدائش پر ملک کے شہریوں کو مبارکباد دی ہے۔
ایک پیغام میں صدر جمہوریہ نے کہا، ’’میں ہمارے آئین ساز، بابا صاحب بھیم راؤ رام جی امبیڈکر کی جینتی کے موقع پر سبھی ہم وطنوں کو دلی مبارکباد اور نیک خواہشات پیش کرتی ہوں۔
علم اور صلاحیتوں کی علامت ڈاکٹر امبیڈکر نے مخالف حالات میں بھی، ایک ماہر تعلیم، ماہر قانون، ماہر اقتصادیات، سیاستداں اور سماجی مصلح کے طور پر مثالی کام کیا اور قوم کی فلاح کے لیے علم کی تشہیر کی۔ ان کا اصولی منتر- محروم برادری کو معاشرے کے بنیادی دھارے میں لانے کے لیے تعلیم یافتہ ہو، منظم ہو اور جدوجہد کرو، کی ہمیشہ ہی افادیت بنی رہے گی۔ قانون کی بالا دستی میں ان کا اٹوٹ اعتماد اور سماجی اور اقتصادی برابری کے لیے اول العزمی ہماری جمہوریت کی طاقت ہے۔
اس موقع پر، آئیے ہم امبیڈکر کے اصولوں اور زندگی کی قدروں کو اپنانے کا عہد کریں اور ایک مساوات پر مبنی اور خوشحال ملک اور معاشرہ بنانے کے لیے آگے بڑھتے رہیں۔‘‘
صدر جمہوریہ کا پیغام ہندی میں دیکھنے کے لیے یہاں کلک کریں۔
وزارتِ تعلیم
مرکزی کابینہ نے تلنگانہ ریاست میں سمکا سراکا سینٹرل قبائلی یونیورسٹی کے قیام کے لیے سینٹرل یونیورسٹیز قانون2009 میں ترمیم کو منظوری دی
وزیر اعظم جناب نریندر مودی کی زیرصدارت مرکزی کابینہ نے تلنگانہ ریاست میں سمکا سرا کا سینٹر یونیورسٹی کے قیام کے لئے سینٹرل یونیورسٹیز قانون 2009 میں ترمیم کے بل 2023 کے نام سے ایک بل پارلیمنٹ میں پیش کرنے کے لیے اپنی منظوری دے دی ہے۔یہ یونیورسٹی تلنگانہ ریاست کے مولوگو ضلع میں قائم کی جائےے گی، جیسا کہ آندھرا پردیش کی تنظیم نو قانون 2014کاکے تیرہویں شیڈول میں فراہم کیا گیا ہے۔
اس کے لئے 889.07کروڑ روپے فنڈز کی گنجائش ہوگی۔نئی یونیورسٹی نہ صرف ریاست میں اعلیٰ تعلیم کے معیار کو بہتر بنائے گی، بلکہ اعلیٰ تعلیم کی رسائی میں بھی اضافہ کرے گی۔ اس کے علاوہ قبائلی آبادی کے فائدے کے لیے قبائلی فن، ثقافت اور علم کے روایتی نظام میں تدریسی اور تحقیقی سہولیات فراہم کرکے اعلیٰ تعلیم اورجدید علم کے مواقع کو بھی فروغ دے گی۔ ریاست میں یہ نئی یونیورسٹی اضافی صلاحیت بھی پیدا کرے گی اور علاقائی عدم توازن کو دور کرنے کی کوشش کرے گی۔